《次韵白水雪梅二诗》
宋代·刘子翚

豪气无根老自摧，尚留余习爱寻梅。
苦寒扶病也须去，薄暮微吟垂欲开。
静纳长芬风外坞，醉临高白水边台。
无言自得幽贞意，莫吐肝肠锦绣才。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。